paragraph_text: "Diva" je pjesma od američke R&B pjevačice Beyoncé. Pjesmu su napisali i producirali Beyoncé, Shondrae "Bangladesh" Crawford i Sean Garrett. Pjesma je izdata kao treći singl u SAD-u s Beyoncinog trećeg studijskog albuma I Am... Sasha Fierce. "Diva" je R&B pjesma. Dobila je mješane ocjene od glazbenih kritičara. Pjesma je bila uspješna u SAD-u, dostignuvši 19. poziciju na Billboardu Hot 100, 3. poziciju na Hot R&B/Hip-Hop Songs i 1. poziciju na Hot Dance Club Play. Pjesma je dobila zlatnu nakladu od Recording Industry Association of America (RIAA). Iako je izdata samo u SAD-u, pjesma se pojavila na glazbenim listama u Australiji, Irskoj, Nizozemskoj, Novom Zelandu i Ujedinjenom Kraljestvu. Glazbeni spot za pjesmu režirala je Melina Matsoukas. Iako Beyonce nije izvela pjesmu na nijednom televezijskom nastupu, pjesma je bila na setlisti Beyoncine I Am... turneje.